חוק גיל פרישה

{{ח:התחלה}}
{{ח:כותרת|חוק גיל פרישה, התשס״ד–2004}}

{{ח:פתיח-התחלה}}
{{ח:מאגר|2000147}} '''חוק קודם:''' {{ח:תיבה|ס״ח תשמ״ז, 48|חוק גיל פרישה שווה לעובדת ולעובד|https://fs.knesset.gov.il/11/law/11_lsr_210557.pdf}}. '''חוק חדש:''' {{ח:תיבה|ס״ח תשס״ד, 46|חוק גיל פרישה|https://fs.knesset.gov.il/16/law/16_lsr_300990.pdf}}, {{ח:תיבה|150|ת״ט|https://olaw.org.il/laws/law-1921.pdf}}, {{ח:תיבה|332|ת״ט|https://olaw.org.il/laws/law-1932.pdf}}; {{ח:תיבה|תשס״ה, 359|חוק המדיניות הכלכלית לשנת הכספים 2005 (תיקוני חקיקה)|https://fs.knesset.gov.il/16/law/16_lsr_301004.pdf}}, {{ח:תיבה|916|חוק הפיקוח על שירותים פיננסיים (קופות גמל)|https://fs.knesset.gov.il/16/law/16_lsr_299984.pdf}}; {{ח:תיבה|תשע״ב, 92|תיקון מס׳ 3|https://fs.knesset.gov.il/18/law/18_lsr_301263.pdf}}; {{ח:תיבה|תשע״ד, 605|חוק להחלפת המונח מעביד (תיקוני חקיקה)|https://fs.knesset.gov.il/19/law/19_lsr_306572.pdf}}; {{ח:תיבה|תשע״ז, 302|חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו־2018)|https://fs.knesset.gov.il/20/law/20_lsr_366872.pdf}}, {{ח:תיבה|1053|תיקון מס׳ 6|https://fs.knesset.gov.il/20/law/20_lsr_390349.pdf}}; {{ח:תיבה|תשפ״ב, 250|חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו־2022)|https://fs.knesset.gov.il/24/law/24_lsr_611801.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: גיל פרישה}}

{{ח:פנימי|פרק ג|פרק ג׳: הוראות מעבר}}

{{ח:פנימי|פרק ד|פרק ד׳: גיל הפרישה לאישה שנולדה בשנת 1955 ואילך {{ח:הערה|(בוטל)}}}}

{{ח:פנימי|פרק ה|פרק ה׳: הוראות כלליות}}

{{ח:פנימי|פרק ו|פרק ו׳: תיקונים עקיפים}}

{{ח:פנימי|פרק ז|פרק ז׳: תחילה, תחולה והוראה מיוחדת}}

{{ח:פנימי|תוספת|תוספת}}

{{ח:קטע2|פרק א|פרק א׳: פרשנות}}

{{ח:סעיף|1|מטרה}}
{{ח:ת}} מטרתו של חוק זה לקבוע כללים אחידים לענין גיל פרישה מעבודה, ובכלל זה העלאתו באופן מדורג והכל תוך החלת הכללים האמורים הן לענין זכאות להטבה הניתנת למי שהגיע לגיל האמור והן לענין זכאות להטבה הניתנת למי שטרם הגיע לגיל האמור, עד הגיעו לאותו גיל.

{{ח:סעיף|2|הגדרות|תיקון: תשס״ה־2, תשע״ד}}
{{ח:ת}} בחוק זה –
{{ח:ת|סוג=הגדרה}} ”גמלה“ – תגמול או קצבה המשתלמים לאדם, במלואם או בחלקם, כמפורט בפסקה מהפסקאות שלהלן, מחמת פרישתו מעבודתו בשל גילו:
{{ח:תתת|(1)}} מאוצר המדינה או מקופתו של אחד מאלה:
{{ח:תתתת|(א)}} גוף מתוקצב, גוף נתמך או תאגיד בריאות, כהגדרתם {{ח:חיצוני|חוק יסודות התקציב#סעיף 21|בסעיף 21 בחוק יסודות התקציב, התשמ״ה–1985}};
{{ח:תתתת|(ב)}} מוסד חינוך כהגדרתו {{ח:חיצוני|חוק לימוד חובה|בחוק לימוד חובה, התש״ט–1949}}, שהממשלה משתתפת בתקציבו, במישרין או בעקיפין;
{{ח:תתתת|(ג)}} גוף אחר שהממשלה משתתפת בתקציבו, במישרין או בעקיפין, ושהשר קבעו בהודעה ברשומות לענין חוק זה;
{{ח:תתת|(2)}} על ידי גוף שהתחייבויותיו מבוססות על מנגנון של ערבות הדדית בין הזכאים לגמלה;
{{ח:תתת|(3)}} לפי התחייבות של מעסיק עקב סיום יחסי עבודה בשל גילו של העובד, גם אם אינם משתלמים על ידי המעסיק;
{{ח:ת|סוג=הגדרה}} ”הסכם“ – לרבות הסכם קיבוצי כמשמעותו {{ח:חיצוני|חוק הסכמים קיבוציים|בחוק הסכמים קיבוציים, התשי״ז–1957}}, צו הרחבה כמשמעותו {{ח:חיצוני|חוק הסכמים קיבוציים|בחוק האמור}}, הסדר קיבוצי, ותקנון של קופת גמל כהגדרתה {{ח:חיצוני|חוק הפיקוח על שירותים פיננסיים (קופות גמל)|בחוק הפיקוח על שירותים פיננסיים (קופות גמל){{ח:הערה|,}} התשס״ה–2005}};
{{ח:ת|סוג=הגדרה}} ”השר“ – שר האוצר.

{{ח:קטע2|פרק ב|פרק ב׳: גיל פרישה}}

{{ח:סעיף|3|גיל הפרישה|תיקון: תשפ״ב}}
{{ח:ת}} הגיל שבהגיעו אליו זכאי אדם לפרוש מעבודתו בשל גילו ולקבל, בהתקיים התנאים הקבועים לכך על פי דין או הסכם, גמלה בשל פרישתו מעבודתו כאמור, הוא גיל 67 לגבר וגיל 65 לאישה (בחוק זה – גיל הפרישה).

{{ח:סעיף|4|גיל פרישת חובה}}
{{ח:ת}} הגיל שבהגיעו אליו ניתן לחייב עובד לפרוש מעבודתו בשל גילו, הוא גיל 67 לגבר ולאישה (בחוק זה – גיל פרישת חובה).

{{ח:סעיף|5|גיל הפרישה המוקדמת}}
{{ח:ת}} הגיל שבהגיעו אליו זכאי אדם לקבל גמלה, בהתקיים התנאים הקבועים לכך על פי דין או הסכם, מחמת פרישתו מעבודתו בשל גילו אף בטרם הגיעו לגיל הפרישה, הוא גיל 60 לגבר ולאישה (בחוק זה – גיל הפרישה המוקדמת), ויחולו לענין זה ההוראות שנקבעו בדין או בהסכם לגבי הפחתת הגמלה בשל הפרישה המוקדמת כאמור, ככל שנקבעו.

{{ח:קטע2|פרק ג|פרק ג׳: הוראות מעבר}}

{{ח:סעיף|6|גיל הפרישה – הוראות מעבר|תיקון: תשע״ב, תשע״ז, תשע״ז־2, תשפ״ב}}
{{ח:ת}} על אף האמור {{ח:פנימי|סעיף 3|בסעיף 3}} –
{{ח:תת|(1)}} לגבי גבר שנולד עד חודש אפריל 1942, יהיה גיל הפרישה – הגיל הקבוע לגביו, בהתאם לחודש לידתו, {{ח:פנימי|תוספת חלק א|בחלק א׳ בתוספת}};
{{ח:תת|(2)}} לגבי אישה שנולדה עד חודש דצמבר 1969, יהיה גיל הפרישה – הגיל הקבוע לגביה, בהתאם לחודש לידתה, {{ח:פנימי|תוספת חלק ב|בחלק ב׳ בתוספת}};
{{ח:תת|(3)}} {{ח:הערה|(נמחקה).}}

{{ח:סעיף|7|גיל פרישת חובה – הוראת מעבר}}
{{ח:ת}} על אף האמור {{ח:פנימי|סעיף 4|בסעיף 4}}, לגבי עובד או עובדת שנולדו עד חודש אפריל 1942 יהיה גיל פרישת חובה – הגיל הקבוע לגביהם, בהתאם לחודש לידתם, {{ח:פנימי|תוספת חלק א|בחלק א׳ בתוספת}}.

{{ח:סעיף|8|גיל הפרישה המוקדמת – הוראת מעבר}}
{{ח:ת}} על אף האמור {{ח:פנימי|סעיף 5|בסעיף 5}}, לגבי אישה שנולדה עד חודש אפריל 1955, יהיה גיל הפרישה המוקדמת – הגיל הקבוע לגביה, בהתאם לחודש לידתה, {{ח:פנימי|תוספת חלק ג|בחלק ג׳ בתוספת}}.

{{ח:קטע2|פרק ד|פרק ד׳: גיל הפרישה לאישה שנולדה בשנת 1955 ואילך {{ח:הערה|(בוטל)}}|תיקון: תשע״ב, תשפ״ב}}

{{ח:סעיף|9||תיקון: תשע״ב, תשע״ד, תשע״ז, תשע״ז־2, תשפ״ב}}
{{ח:ת}} {{ח:הערה|(בוטל).}}

{{ח:קטע2|פרק ה|פרק ה׳: הוראות כלליות}}

{{ח:סעיף|10|עדיפות|תיקון: תשע״ד}}
{{ח:תת|(א)}} הוראות חוק זה יחולו על אף האמור בכל הסכם.
{{ח:תת|(ב)}} על אף הוראות סעיף קטן (א), ניתן בהסכם –
{{ח:תתת|(1)}} לקבוע כי הגיל שבהגיעו אליו ניתן לחייב עובד לפרוש מעבודתו בשל גילו יהיה גבוה מגיל פרישת חובה;
{{ח:תתת|(2)}} לקבוע כי הגיל שבהגיעו אליו זכאי עובד לקבל גמלה מחמת פרישתו מעבודתו בשל גילו אף בטרם הגיעו לגיל הפרישה, יהיה נמוך מגיל הפרישה המוקדמת, ובלבד שהמעסיק יישא בעלות הנובעת מכך, במלואה; השר רשאי לאשר לגוף שאינו המעסיק לשאת בעלות כאמור בפסקה זו, כולה או חלקה, במקום המעסיק; הודעה על אישור כאמור תפורסם ברשומות.
{{ח:תת|(ג)}} הוראות חוק זה יחולו אלא אם כן נקבע אחרת בחוק אחר.

{{ח:סעיף|11|מסירת הודעות על מועד הפרישה של עובדת|תיקון: תשע״ד}}
{{ח:תת|(א)}} שר התעשיה המסחר והתעסוקה רשאי, באישור ועדת הכספים של הכנסת, לקבוע הוראות לענין עובדת בדבר –
{{ח:תתת|(1)}} מסירת הודעות מאת המעסיק ומאת העובדת לגבי מועד פרישת העובדת מעבודתה;
{{ח:תתת|(2)}} תוצאות אי מסירת הודעות כאמור בפסקה (1), או מסירתן באיחור, לרבות דחיית מועד תשלום סכומים המגיעים לעובדת מכוח כל דין או הסכם עקב פרישתה מהעבודה, ובלבד שדחיה כאמור לא תעלה על התקופה שנקבעה לפי סעיף קטן זה למתן הודעה מאת העובדת; נקבעו הוראות לפי פסקה זו, יבואו הוראות אלה במקום כל תרופה העומדת למעסיק כלפי העובדת בשל אי מסירת הודעה לגבי מועד פרישתה מהעבודה או מסירתה באיחור.
{{ח:תת|(ב)}} כל עוד לא נקבעו תקנות לפי הוראות סעיף קטן (א), יעמדו בתוקפן התקנות שנקבעו לפי {{ח:חיצוני|https://fs.knesset.gov.il/11/law/11_lsr_210557.pdf|סעיף 3 בחוק גיל פרישה שווה לעובדת ולעובד, התשמ״ז–1987}}, כנוסחן ערב תחילתו של חוק זה, בשינויים המחויבים.

{{ח:סעיף|12|גיל פרישה שנקבע בהסכם שנכרת לפני יום התחילה|תיקון: תשע״ד, תשפ״ב}}
{{ח:ת}} על אף הוראות {{ח:פנימי|סעיף 3|סעיפים 3}} {{ח:פנימי|סעיף 6|ו־6(2) ו־(3)}}, אישה שנקבע לגביה, בהסכם שנכרת לפני יום תחילתו של חוק זה, גיל פרישה הגבוה מגיל הפרישה הקבוע לגביה לפי הוראות חוק זה, יהיה גיל הפרישה לגביה, לענין זכאותה לפרוש מעבודתה ולקבל גמלה ממעסיקה, ולענין זה בלבד – הגיל שנקבע בהסכם כאמור.

{{ח:סעיף|13|סיוע מאוצר המדינה}}
{{ח:ת}} השר יקבע, בצו, סכומים שיינתנו כסיוע מאוצר המדינה, לפי אמות מידה שיקבע באותו צו, לפתרון קשיים כספיים ממשיים הנובעים מהעלאת גיל הפרישה לפי הוראות חוק זה.

{{ח:סעיף|13א|תקציב לתכניות תעסוקה, הכשרות מקצועיות, השמה בעבודה ודמי קיום|תיקון: תשפ״ב}}
{{ח:ת}} למטרת מימון השתתפותן של נשים בגילאי 50 עד 67, בתכניות תעסוקה, בהכשרות מקצועיות ובהשמה בעבודה ולמטרת תשלום דמי קיום לנשים אלה במהלך ההכשרות המקצועיות, יוקצה בחוקי התקציב השנתי לשנות התקציב 2023 עד 2031, בסעיף תקציב המשרד לשוויון חברתי, בתכנית נפרדת, סכום שלא יפחת מ־10 מיליון שקלים חדשים לכל שנה, וכן בתקציב משרד הכלכלה והתעשייה, בתכנית נפרדת – סכום שלא יפחת מ־72.5 מיליון שקלים חדשים לכל שנה; לעניין זה –
{{ח:ת|סוג=הגדרה}} ”הכשרה מקצועית“ – לרבות בדרך של הכשרה במהלך עבודה אצל מעסיק (OJT), כיתה במפעל, ייעוץ וליווי עסקי וסיוע בפתיחת עסק;
{{ח:ת|סוג=הגדרה}} ”חוק תקציב שנתי“ – כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}};
{{ח:ת|סוג=הגדרה}} ”סעיף תקציב“ – כהגדרתו בחוק תקציב שנתי.

{{ח:סעיף|13ב|דין וחשבון לכנסת|תיקון: תשפ״ב}}
{{ח:תת|(א)}} החל משנת 2023, יגיש שר האוצר לוועדת הכספים של הכנסת, לוועדה לקידום מעמד האישה ולשוויון מגדרי של הכנסת ולוועדת העבודה והרווחה של הכנסת, ב־31 במרס בכל שנה, דוח מסכם בעניינים המפורטים להלן, לגבי התקופה שמיום כ״ח בטבת התשפ״ב (1 בינואר 2022) ועד מועד הדיווח:
{{ח:תתת|(1)}} ההשפעה של העלאת גיל הפרישה לנשים לפי הוראות {{ח:חיצוני|חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022)|חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו־2022), התשפ״ב–2021}} (בסעיף זה – העלאת גיל הפרישה), על ההכנסות של נשים שגיל הפרישה שלהן הועלה בשל הוראות {{ח:חיצוני|חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022)|החוק האמור}}, בצירוף נתוני ההכנסות של אותן נשים;
{{ח:תתת|(2)}} ההשפעה של העלאת גיל הפרישה על השתתפותן של נשים שגיל הפרישה שלהן הועלה כאמור בפסקה (1), בשוק העבודה, בצירוף נתוני התעסוקה והאבטלה של אותן נשים;
{{ח:תתת|(3)}} נתונים לגבי ביצוע הכשרות מקצועיות לנשים שגיל הפרישה שלהן הועלה כאמור, ולגבי היקף השתתפותן בהכשרות מקצועיות, וכן לגבי התאמת ההכשרות המקצועיות לרמות השכלה שונות, קיום ההכשרות בפריסה ארצית, לרבות באזורי פריפריה גיאוגרפית, וביצוע ההכשרות במקומות נגישים פיזית ותחבורתית;
{{ח:תתת|(4)}} נתונים לגבי היקף השתתפותן של נשים בשוק העבודה לאחר שהשתתפו בהכשרות מקצועיות כאמור בפסקה (3), וכן נתונים לעניין גובה ההכנסה שלהן לאחר שהשתתפו בהכשרות מקצועיות כאמור בהשוואה לגובה ההכנסה לפני שהשתתפו בהכשרות המקצועיות;
{{ח:תתת|(5)}} השתלבותן בעבודה של נשים שקיבלו דמי אבטלה לפי {{ח:חיצוני|חוק הביטוח הלאומי#סעיף 171|סעיף 171(א)(1ב) או (1ג) לחוק הביטוח הלאומי [נוסח משולב], התשנ״ה–1995}}, לאחר קבלת דמי האבטלה כאמור;
{{ח:תתת|(6)}} שיעורי המיצוי של מענק עבודה לפי {{ח:חיצוני|חוק להגדלת שיעור ההשתתפות בכוח העבודה ולצמצום פערים חברתיים (מענק עבודה)#סעיף 6ה|סעיף 6ה לחוק להגדלת שיעור ההשתתפות בכוח העבודה ולצמצום פערים חברתיים (מענק עבודה), התשס״ח–2007}}, וכן יישום הוראות {{ח:חיצוני|חוק להגדלת שיעור ההשתתפות בכוח העבודה ולצמצום פערים חברתיים (מענק עבודה)#סעיף 6ה|הסעיף האמור}};
{{ח:תתת|(7)}} יישום {{ח:פנימי|סעיף 13א|סעיף 13א}} ומימוש התקציב שנקבע בו.
{{ח:תת|(ב)}} החל משנת 2024, יגיש המוסד לביטוח לאומי לוועדת הכספים של הכנסת, לוועדה לקידום מעמד האישה ולשוויון מגדרי של הכנסת ולוועדת העבודה והרווחה של הכנסת, ב־1 בינואר בכל שנה, דוח מסכם בעניינים המפורטים להלן, לגבי התקופה שמיום כ״ח בטבת התשפ״ב (1 בינואר 2022) ועד מועד הדיווח:
{{ח:תתת|(1)}} השינוי בתחולת העוני בקרב נשים שנולדו בשנים 1960 עד 1969;
{{ח:תתת|(2)}} פעולות ליידוע נשים בדבר זכאותן למענק מעבר בשל העלאת גיל הפרישה לפי {{ח:חיצוני|חוק הביטוח הלאומי#סעיף 269א|סעיף 269א לחוק הביטוח הלאומי [נוסח משולב], התשנ״ה–1995}}, ולדמי אבטלה לפי {{ח:חיצוני|חוק הביטוח הלאומי#סעיף 171|סעיף 171(א)(1ב) ו־(1ג) לחוק האמור}}, ובכלל זה פניות יזומות של המוסד לביטוח לאומי לנשים;
{{ח:תתת|(3)}} ההשפעה של העלאת גיל הפרישה על מצבן של נשים וזכאותן לגמלאות שמשלם המוסד לביטוח לאומי.
{{ח:תת|(ג)}} ועדת הכספים של הכנסת תקיים אחת לשנה דיון בדוחות שהוגשו לה לפי סעיף זה.

{{ח:סעיף|14|ביצוע}}
{{ח:ת}} השר ממונה על ביצועו של חוק זה, והוא רשאי, באישור ועדת הכספים של הכנסת, להתקין תקנות בכל ענין הנוגע לביצועו.

{{ח:קטע2|פרק ו|פרק ו׳: תיקונים עקיפים}}

{{ח:סעיף|15|}}
{{ח:ת}} {{ח:הערה|הנוסח שולב {{ח:חיצוני|חוק משפחות חיילים שנספו במערכה (תגמולים ושיקום)|בחוק משפחות חיילים שנספו במערכה (תגמולים ושיקום), התש״י–1950}}.}}

{{ח:סעיף|16|}}
{{ח:ת}} {{ח:הערה|הנוסח שולב {{ח:חיצוני|חוק הנכים (תגמולים ושיקום)|בחוק הנכים (תגמולים ושיקום), התשי״ט–1959}}.}}

{{ח:סעיף|17|}}
{{ח:ת}} {{ח:הערה|הנוסח שולב {{ח:חיצוני|פקודת מס הכנסה|בפקודת מס הכנסה [נוסח חדש]}}.}}

{{ח:סעיף|18|}}
{{ח:ת}} {{ח:הערה|הנוסח שולב {{ח:חיצוני|חוק פיצויי פיטורים|בחוק פיצויי פיטורים, התשכ״ג–1963}}.}}

{{ח:סעיף|19|}}
{{ח:ת}} {{ח:הערה|הנוסח שולב {{ח:חיצוני|חוק הפיקוח על מעונות|בחוק הפיקוח על מעונות, התשכ״ה–1965}}.}}

{{ח:סעיף|20|}}
{{ח:ת}} {{ח:הערה|הנוסח שולב {{ח:חיצוני|חוק שירות עבודה בשעת חירום|בחוק שירות עבודה בשעת חירום, התשכ״ז–1967}}.}}

{{ח:סעיף|21|}}
{{ח:ת}} {{ח:הערה|הנוסח שולב {{ח:חיצוני|חוק שירות המדינה (גמלאות)|בחוק שירות המדינה (גמלאות) [נוסח משולב], התש״ל–1970}}.}}

{{ח:סעיף|22|}}
{{ח:ת}} {{ח:הערה|הנוסח שולב {{ח:חיצוני|חוק הבטחת הכנסה|בחוק הבטחת הכנסה, התשמ״א–1980}}.}}

{{ח:סעיף|23|}}
{{ח:ת}} {{ח:הערה|הנוסח שולב {{ח:חיצוני|חוק הפיקוח על עסקי ביטוח|בחוק הפיקוח על עסקי ביטוח, התשמ״א–1981}}.}}

{{ח:סעיף|24|}}
{{ח:ת}} {{ח:הערה|הנוסח שולב {{ח:חיצוני|חוק שירות הקבע בצבא הגנה לישראל (גמלאות)|בחוק שירות הקבע בצבא הגנה לישראל (גמלאות) [נוסח משולב], התשמ״ה–1985}}.}}

{{ח:סעיף|25|ביטול {{ח:חיצוני|https://fs.knesset.gov.il/11/law/11_lsr_210557.pdf|חוק גיל פרישה שווה לעובדת ולעובד}}}}
{{ח:ת}} {{ח:חיצוני|https://fs.knesset.gov.il/11/law/11_lsr_210557.pdf|חוק גיל פרישה שווה לעובדת ולעובד, התשמ״ז–1987}} – בטל.

{{ח:סעיף|26|}}
{{ח:ת}} {{ח:הערה|הנוסח שולב {{ח:חיצוני|חוק האזרחים הותיקים|בחוק האזרחים הותיקים, התש״ן–1989}}.}}

{{ח:סעיף|27|}}
{{ח:ת}} {{ח:הערה|הנוסח שולב {{ח:חיצוני|חוק חניה לנכים|בחוק חניה לנכים, התשנ״ד–1993}}.}}

{{ח:סעיף|28|}}
{{ח:ת}} {{ח:הערה|הנוסח שולב {{ח:חיצוני|חוק ביטוח בריאות ממלכתי|בחוק ביטוח בריאות ממלכתי, התשנ״ד–1994}}.}}

{{ח:סעיף|29||תיקון: תשס״ד־2}}
{{ח:ת}} {{ח:הערה|הנוסח שולב {{ח:חיצוני|חוק הביטוח הלאומי|בחוק הביטוח הלאומי [נוסח משולב], התשנ״ה–1995}}.}}

{{ח:סעיף|30|}}
{{ח:ת}} {{ח:הערה|הנוסח שולב {{ח:חיצוני|חוק הדיור הציבורי (זכויות רכישה)|בחוק הדיור הציבורי (זכויות רכישה), התשנ״ט–1998}}.}}

{{ח:סעיף|31|}}
{{ח:ת}} {{ח:הערה|הנוסח שולב {{ח:חיצוני|חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004)|בחוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו־2004), התשס״ג–2003}}.}}

{{ח:קטע2|פרק ז|פרק ז׳: תחילה, תחולה והוראה מיוחדת}}

{{ח:סעיף|32|תחילה}}
{{ח:ת}} תחילתו של חוק זה ביום י׳ בניסן התשס״ד (1 באפריל 2004) (בחוק זה – יום התחילה).

{{ח:סעיף|33|{{ח:חיצוני|חוק הבטחת הכנסה|חוק הבטחת הכנסה}} {{ח:חיצוני|חוק הביטוח הלאומי|וחוק הביטוח הלאומי}} – תחולה|תיקון: תשס״ה}}
{{ח:תת|(א)}} הוראות {{ח:חיצוני|חוק הבטחת הכנסה|חוק הבטחת הכנסה, התשמ״א–1980}}, כנוסחן {{ח:פנימי|סעיף 22|בסעיף 22 בחוק זה}}, והוראות {{ח:חיצוני|חוק הביטוח הלאומי|חוק הביטוח הלאומי [נוסח משולב], התשנ״ה–1995}} (בסעיף זה – חוק הביטוח הלאומי), למעט הוראות {{ח:חיצוני|חוק הביטוח הלאומי#סעיף 158|סעיפים 158}}, {{ח:חיצוני|חוק הביטוח הלאומי#סעיף 160|160}} {{ח:חיצוני|חוק הביטוח הלאומי#סעיף 166|ו־166 שבו}}, כנוסחן {{ח:פנימי|סעיף 29|בסעיף 29 בחוק זה}}, יחולו על גמלאות ודמי ביטוח המשתלמים בעד יום התחילה ואילך, ואולם {{ח:חיצוני|חוק הביטוח הלאומי#סעיף 240|סעיף 240(א) בחוק הביטוח הלאומי}}, כנוסחו {{ח:פנימי|סעיף 29|בסעיף 29(12) בחוק זה}}, לא יחול על אישה שנעשתה תושבת ישראל לראשונה לאחר יום י״א בכסלו התשי״ד (18 בנובמבר 1953) וביום י״ד בניסן התשכ״ה (16 באפריל 1965) כבר מלאו לה 60 שנים.
{{ח:תת|(ב)}} הוראות {{ח:חיצוני|חוק הביטוח הלאומי#סעיף 158|סעיפים 158}}, {{ח:חיצוני|חוק הביטוח הלאומי#סעיף 160|160}} {{ח:חיצוני|חוק הביטוח הלאומי#סעיף 166|ו־166 בחוק הביטוח הלאומי}}, כנוסחן {{ח:פנימי|סעיף 29|בסעיף 29(3) עד (5) בחוק זה}}, יחולו על מי שהתאריך הקובע, כהגדרתו {{ח:חיצוני|חוק הביטוח הלאומי#סעיף 158|בסעיף 158 בחוק האמור}}, חל לגביו ביום התחילה או לאחריו; ואולם מי שפסקה זכותו לדמי אבטלה רק מחמת הגיעו לגיל 65, וטרם הגיע לגיל הפרישה הקבוע לגביו, יחולו לגביו הוראות הסעיפים האמורים כנוסחם בחוק זה, עד הגיעו לגיל הפרישה הקבוע לגביו.

{{ח:סעיף|34|{{ח:חיצוני|חוק ביטוח בריאות ממלכתי|חוק ביטוח בריאות ממלכתי}} – הוראות מיוחדות}}
{{ח:ת}} הנחות ופטורים שהיו קבועים ערב תחילתו של חוק זה לפי {{ח:חיצוני|חוק ביטוח בריאות ממלכתי#סעיף 8|פסקאות משנה (2) ו־(3) של סעיף 8(א1)(2)(ג) בחוק ביטוח בריאות ממלכתי, התשנ״ד–1994}}, כנוסחו ערב יום התחילה, יחולו החל ביום התחילה רק על מי שהגיע לגיל פרישת חובה או לגיל הפרישה, לפי הענין.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 6|סעיפים 6 עד 8}})}}}}
{{ח:קטע3|תוספת חלק א|חלק א׳}}
{{ח:קטע4||גיל הפרישה לגבי גבר שנולד עד חודש אפריל 1942|תיקון: תשע״ב}}

{{ח:סעיף*}}
{{ח:ת}}

חודש הלידה	גיל הזכאות (בשנים)

עד מרס 1939	65

אפריל עד אוגוסט 1939	65 ו־4 חודשים

ספטמבר 1939 עד אפריל 1940	65 ו־8 חודשים

מאי עד דצמבר 1940	66

ינואר עד אוגוסט 1941	66 ו־4 חודשים

ספטמבר 1941 עד אפריל 1942	66 ו־8 חודשים

{{ח:קטע3|תוספת חלק ב|חלק ב׳}}
{{ח:קטע4||גיל הפרישה לגבי אישה}}

{{ח:סעיף*|||תיקון: תשע״ב, תשע״ז. תשע״ז־2, תשפ״ב}}
{{ח:ת}}

מאי 1947 עד דצמבר 1959	62

ינואר 1960 עד דצמבר 1960	62 ו־4 חודשים

ינואר 1961 עד דצמבר 1961	62 ו־8 חודשים

ינואר 1962 עד דצמבר 1962	63

ינואר 1963 עד דצמבר 1963	63 ו־3 חודשים

ינואר 1964 עד דצמבר 1964	63 ו־6 חודשים

ינואר 1965 עד דצמבר 1965	63 ו־9 חודשים

ינואר 1966 עד דצמבר 1966	64

ינואר 1967 עד דצמבר 1967	64 ו־3 חודשים

ינואר 1968 עד דצמבר 1968	64 ו־6 חודשים

ינואר 1969 עד דצמבר 1969	64 ו־9 חודשים

{{ח:קטע3|תוספת חלק ג|חלק ג׳}}
{{ח:קטע4||גיל הפרישה המוקדמת לגבי אישה שנולדה עד חודש אפריל 1955}}

{{ח:סעיף*}}
{{ח:ת}}

חודש הלידה	גיל הזכאות (בשנים)

עד אפריל 1947	56 ו־8 חודשים

מאי 1947 עד דצמבר 1949	57

ינואר עד אוגוסט 1950	57 ו־4 חודשים

ספטמבר 1950 עד אפריל 1951	57 ו־8 חודשים

מאי עד דצמבר 1951	58

ינואר עד אוגוסט 1952	58 ו־4 חודשים

ספטמבר 1952 עד אפריל 1953	58 ו־8 חודשים

מאי עד דצמבר 1953	59

ינואר עד אוגוסט 1954	59 ו־4 חודשים

ספטמבר 1954 עד אפריל 1955	59 ו־8 חודשים

{{ח:חתימות|נתקבל בכנסת ביום י״ג בטבת התשס״ד (7 בינואר 2004).}}
* '''אריאל שרון'''
ראש הממשלה
* '''בנימין נתניהו'''
שר האוצר
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}

{{ח:סוף}}
{{חוקי ביטחון סוציאלי|ויקיפדיה=גיל פרישה|כנסת=2000147}}

[[קטגוריה:בוט חוקים]]